
MUNICIPIUL TIMIȘOARA              						 
DIRECȚIA PATRIMONIU
COMPARTIMENT SPAȚII CU ALTĂ DESTINAȚIE


[bookmark: _gjdgxs]Procedura privind atribuirea spaţiilor cu altă destinaţie decât aceea de locuinţă situate în imobile proprietatea Municipiului Timişoara, precum şi în proprietatea Statului Român în administrarea Consiliului Local al Municipiului Timişoara către asociații și fundații constituite în baza OUG 26/2000, cu modificările și completările  sau federațiilor și alte tipuri de ONG-uri



	Având în vedere prevederile art. 49 din OG nr. 26/2000 cu modificările și completările ulterioare privind responsabilitatea autorității publice:
	(1) Autorităţile administraţiei publice locale vor sprijini persoanele juridice constituite în temeiul prezentei ordonanţe prin:
	a) punerea la dispoziţia acestora, în funcţie de posibilităţi, a unor spaţii pentru sedii, în condiţiile legii;
	b) atribuirea, în funcţie de posibilităţi, a unor terenuri în scopul ridicării de construcţii necesare desfăşurării activităţii lor.
	(2) Autorităţile administraţiei publice locale întocmesc liste de prioritate pentru atribuirea imobilelor prevăzute la alin. (1). Listele de prioritate se realizează pe baza unor proceduri de evaluare cuprinzând în mod explicit criteriile folosite. Autorităţile au obligaţia de a face publice aceste proceduri înainte de utilizarea lor.

	Prezenta procedură stabilește modalitatea de conformare a autorității publice cu prevederile legale privind atribuirea spațiilor cu altă destinație decât aceea de locuință situate în imobile proprietatea Municipiului Timișoara, precum și în proprietatea Statului Român în administrarea Consiliului Local al Municipiului Timișoara către asociații și fundații în baza OUG 26/2000, cu modificările și completările ulterioare sau federații și alte tipuri de ONG-uri

	Art. 1
	Compartimentul spații cu altă destinație (Compartimentul SAD), din cadrul Direcției Patrimoniu, a Primăriei Municipiului Timișoara întocmește și actualizează permanent lista spațiilor disponibile aflate în evidența compartimentului, specificând situația juridică pentru fiecare spațiu disponibil.

	Art. 2
	Listele cu spațiile disponibile pentru a fi atribuite către asociații, fundații, federații  constituite în baza OUG 26/2000, cu modificările și completările ulterioare, sau alte tipuri de ONG-uri, se publică pe pagina website a Primăriei Municipiului Timișoara, prin grija Compartimentului SAD. Lista va fi actualizată în termen de 15 zile de la momentul în care apar modificări  în ceea ce privește disponibilitatea spațiilor.

	Art. 3
	În vederea obținerii unui spațiu cu destinație de sediu, asociațiile, fundațiile, federațiile constituite în baza OUG 26/2000 cu modificările și completările ulterioare, și alte tipuri de ONG-uri, pot depune o solicitare însoțită de documentele justificative prevăzute în Anexa 1, pentru stabilirea ordinii de prioritate în soluționarea cererilor. 

	Art. 4
	Solicitările depuse împreună cu documentele justificative prevăzute în Anexa 2 vor fi verificate și analizate, după cum urmează:
	Etapa 1: Secretariatul prezintă comisiei SAD dosarele cu cererile de atribuire spații, după ce acestea au fost completate cu toate documentele solicitate în Anexa 2 - Criteriile de eligibilitate și selecție.
	Etapa 2: Comisia SAD, verifică, evaluează și stabilește punctajul pentru fiecare dosar de solicitare spațiu, pe baza criteriilor de selecție prevăzute în Anexa 2 Criterii de eligibilitate și selecție pentru stabilirea ordinii de prioritate în soluționarea cererilor și propune solicitanților în funcție de imobilele disponibile, și statutul acestora, atribuirea prin închiriere sau dare în folosință gratuită.  
	Etapa 3: Decizia Comisiei SAD va fi comunicată solicitanților, iar aceștia vor trebui să confirme disponibilitatea de a prelua spațiul în condițiile propuse de către Comisia SAD. Dacă răspunsul solicitanților este afirmativ, Direcția patrimoniu prin Compartimentul SAD întocmește și redactează proiectele de hotărâri ale Consiliului Local privind atribuirea de spații către asociații, fundații, federații constituite în baza OG 26/2000 și altor tipuri de ONG-uri. 	 

	Art. 5
	Spaţiile cu altă destinaţie decât aceea de locuinţă situate în imobile proprietatea Municipiului Timişoara, precum şi în proprietatea Statului Român în administrarea Consiliului Local al Municipiului Timişoara se atribuie către asociații și fundații constituite în baza OG 26/2000 sau federații și altor tipuri de ONG-uri cu respectarea prevederilor din Anexa 2 , astfel:
	a). în folosință gratuită pentru cele care au statut de utilitate publică, prin încheierea unui contract de dare în folosință gratuită;
	b). pe baza unui tarif de închiriere, prin încheierea unui contract de închiriere, pentru cele care nu au statut de utilitate publică, prin aplicarea unui tarif de închiriere stabilit prin următoarea formulă de calcul: 
Tariful stabilit prin raport de evaluare întocmit de evaluator autorizat ANEVAR x 0,25.

